Dec 16,2018
ఐదేండ్లలో రూ.1500 కోట్ల పెట్టుబడులు
నవతెలంగాణ, వాణిజ్య విభాగం: హావెల్స్‌ ఇండియా సంస్థ మరింతగా విస్తరించేం దుకు గాను రానున్న ఐదేండ్ల కాలంలో దాదాపు రూ.1500 కోట్ల మేర పెట్టుబడులు పెట్టనుందని ఆ కంపెనీ చైర్మెన్‌ అనిల్‌ రారు గుప్తా తెలిపారు. శనివారం సంస్థ కొత్తగా మార్కెట్లోకి హావెల్స్‌ లాయిడ్‌ బ్రాండ్‌లో రూపొందించిన గ్రాండీ ఎయిర్‌ కండీషనర్లను టాలివుడ్‌ సూపర్‌స్టాక్‌ మహేశ్‌ బాబుతో కలిసి మార్కెట్లోకి ఆవిష్కరించారు. ఈ సందర్భంగా ఆయన మాట్లాడుతూ దాదాపు రూ.360 కోట్ల వ్యయంతో ఢిల్లీకి సమీపంలో స్వీయ ఏసీ తయారీ ప్లాంట్‌ను ఏర్పాటు చేసినట్టుగా ఆయన తెలిపారు. వచ్చే మార్చి నుంచి ఇక్కడి నుంచి ఉత్పత్తి ప్రారంభమవుతుందని ఆయన వెల్లడించారు. జీఎస్టీ, పెద్దనోట్ల రద్దు కారణంగా మార్కెట్లో ప్రతికూల పరిస్థితులు ఎదురై కొంత అవరోధాలను ఎదర్కొన్నప్పటికీ ప్రస్తుత ఆర్థిక సంవత్సరంలో సంస్థ 25 శాతం వృద్ధిని నమోదు చేసిందని తెలిపారు. లాయిడ్‌ సంస్థ వైస్‌ ప్రెసిడెంట్‌ శ్రీకాంత్‌ బాబు మాట్లాడుతూ తెలుగు రాష్ట్రాల్లో లాయిడ్‌ నంబర్‌వన్‌ బ్రాండ్‌గా ఎదిగిందని వెల్లడించారు. రాష్ట్రంలో దాదాపు 1000 స్టోర్స్‌లో తమ ఉత్పత్తులు అందుబాటులో ఉన్నాయని.. రానున్న రోజుల్లో దీనికి అదనంగా మరో 20% స్టోర్స్‌్‌కు తమ ఉనికిని విస్తరించాలని లక్ష్యంగా పెట్టుకున్నట్టుగా ఆయన తెలిపారు.
మీ స్నేహితులకు రికమెండ్ చెయ్యండి